Bridget & Shaun se pragtige selfdoen troue - Mooi Troues
Ons is absoluut mal oor die dekor van die troue en Bridget gee goeie advies oor hoe om kostes te bespaar wanneer dit by die dekor van jou troue kom. Ons sê baie dankie aan Nadia van NB Photography wat die oomblikke van die pragtige troue vasgevang het.
Ons het mekaar in 1996 ontmoet toe ons nog op skool was. Shaun was my hoërskool "crush". Ons het mekaar verskeie kere na skool raakgeloop, maar het vir die eerste keer in Januarie 2014 op 'n amptelike afspraak gegaan.
Ons was tydens Oktober 2014 op vakansie in Ballito. Shaun het my gevra in die rotspoel op die strand. Dit was 6 uur die oggend en ons was in die reën. Ek het geen idee gehad dat hy my gaan vra nie. Dit was 'n groot verrassing.
Ons was 1 jaar en 2 maande saam.
Moenie skuld maak vir een dag nie. Hou dinge eenvoudig. Jou gaste gaan net onthou of hulle pret gehad het op die troue, nie hoeveel blomme daar was of watter kleur die strooimeisies se rokke was nie. Ek het gespaar deur die tekens en details vir die onthaal self te maak. Ek het ook my bruidsmeisies se juwele self gemaak en as geskenkies vir hulle gegee.